ไอแบงก์-เมืองไทยประกันภัย เซ็นสัญญาตะกาฟุลคุ้มครองตามหลักศาสนาอิสลาม เปิดบริการ 30 ก.ย.
ไอแบงก์-เมืองไทยประกันภัย เซ็นสัญญาตะกาฟุลประกันภัย ตอบสนองความต้องการให้กลุ่มลูกค้า เสนอความคุ้มครองตะกาฟุลที่ถูกต้องตามหลักศาสนาอิสลาม เปิดบริการ 30 ก.ย.นี้
9 ก.ย. 2559

สติ ศังขวณิช ปฏิบัติหน้าที่ผู้ช่วยกรรมการผู้จัดการ ธนาคารอิสลามแห่งประเทศไทย (ไอแบงก์) ร่วมกับ บริษัท เมืองไทยประกันภัย จำกัด (มหาชน) นำโดย นวลพรรณ ล่ำซำ กรรมการผู้จัดการ และประธานเจ้าหน้าที่บริหาร จับมือลงนามสัญญาความร่วมมือตะกาฟุลประกันภัย โครงการตะกาฟุลประกันภัยผ่านเคาน์เตอร์ไอแบงก์
ทั้งนี้โครงการตะกาฟุลประกันภัยผ่านเคาน์เตอร์ไอแบงก์เริ่มเปิดให้บริการตั้งแต่วันที่ 30 กันยายน นี้เป็นต้นไป ซึ่งมีวัตถุประสงค์เพื่อมอบความเชื่อมั่นและตอบสนองความต้องการให้กลุ่มลูกค้า โดยเสนอความคุ้มครองตะกาฟุลที่ถูกต้องตามหลักศาสนาอิสลาม ประกอบด้วยผลิตภัณฑ์ ตะกาฟุลประกันภัยรถยนต์เมืองไทยประเภท1 เมืองไทย 2 พลัสเซฟ เมืองไทย 3 พลัสเซฟ เมืองไทย 3 เซฟ เมืองไทย พ.ร.บ. อีกทั้งสร้างความอุ่นใจคุ้มครองแบบสบายใจกับตะกาฟุลประกันภัยเดินทาง เมืองไทย เอ็นจอย ทราเวล เพื่อฮัจญ์หรืออุมเราะห์ เมืองไทย เอ็นจอย ทราเวล และเมืองไทย P.A. แคร์คุณ ตะกาฟุลประกันภัยอุบัติเหตุส่วนบุคคล 